
Fülöpháza Község Önkormányzat

Képviselő-testületének

2022. május 5. napján
megtartott rendkívüli ülésén felvett
6. számú
J E G Y Z Ő K Ö N Y V E
39-40/2022. (V.05.) képviselő-testületi határozatok
Fülöpháza, 2022. május 5.
Fülöpháza Község Önkormányzat Képviselő-testülete

J E G Y Z Ő K Ö N Y V

Készült: Fülöpháza Község Önkormányzat Képviselő-testületének 2022. május 5. napján 15:00 órakor megtartott rendkívüli ülésén.
Jelen vannak: 
Nagyné Balogh Csilla polgármester

Juhász István alpolgármester


Dr. Pogány Károly László képviselő 


Balogh József János képviselő

Igazoltan távol van: Molnár Imre képviselő
Tanácskozási joggal meghívott:
Vincze Miklós jegyző


Halcsikné Szabó Ágnes pénzügyi irodavezető
Jegyzőkönyvvezető:
Marton Adrienn 
Nagyné Balogh Csilla polgármester köszöntötte az ülésen megjelenteket és a Képviselő-testület ülését 15:00 órakor megnyitotta. Megállapította, hogy az ülés az SZMSZ-ben foglalt szabályoknak megfelelően került összehívásra és határozatképes, mivel az öt fő képviselő közül 4 fő jelen van. 
Az előzetesen egyeztetett meghívó alapján az alábbiak szerint tett javaslatot az ülés napirendjére.

Az ülés napirendje:
Napirend: 

        1.) Kerekegyházi Közös Önkormányzati Hivatal Alapító Okiratának módosítása
Előadó: Nagyné Balogh Csilla polgármester

2.) Egyebek

Felelős: Vincze Miklós jegyző
      Határidő: azonnal   
Nagyné Balogh Csilla polgármester: Aki elfogadja a napirendet, kérem, szavazzon.
	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi normatív határozatot hozta:


39/2022. (V.05.) Kt. NORMATÍV határozat 

2022. május 5.-én megtartott képviselő-testületi ülés napirendje
Normatív Határozat
Fülöpháza Község Önkormányzat Képviselő-testülete 2022. május 5-i rendkívüli ülésén az alábbi napirendet fogadja el:

          Napirend: 

        1.) Kerekegyházi Közös Önkormányzati Hivatal Alapító Okiratának módosítása
Előadó: Nagyné Balogh Csilla polgármester

2.) Egyebek
Felelős: Vincze Miklós jegyző
      Határidő: azonnal   
1. napirendi pont tárgyalása:
Kerekegyházi Közös Önkormányzati Hivatal Alapító Okiratának módosítása
Nagyné Balogh Csilla polgármester: A T. Képviselő-testület a Kerekegyházi Közös Önkormányzati Hivatal Alapító Okiratát módosította a 32/2022. (IV. 28.) számú NORMATÍV Kt. határozatával, a 2022. április 28-i testületi ülés keretében.
Az Alapító Okirat módosítási kérelme benyújtásra került a Magyar Államkincstárhoz, aki a 03-TNY-160-2/2022-337902 iktatószámú végzésben a mellékelt  előterjesztésben felsorolt hiányok  pótlására szólította fel önkormányzatunkat. A hiánypótlás teljesítésének határideje május 12.
Nagyné Balogh Csilla polgármester: Kérdés, észrevétel van-e a napirenddel kapcsolatban?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a normatív határozat-tervezetet, kérem, szavazzon!

	A Képviselő-testület az ismertetett napirendet egyhangúlag,4 igen szavazattal, ellenszavazat és tartózkodás nélkül elfogadta, és az alábbi normatív határozatot hozta:


40/2022. (V. 05.) sz. NORMATÍV Kt.

Kerekegyházi Közös Önkormányzati Hivatal Alapító Okiratának módosítása

Normatív Határozat

1./ Fülöpháza Község Önkormányzata, mint alapító és irányító szerv a Kerekegyházi Közös Önkormányzati Hivatal 4/PHM/2022. számú Alapító okirat módosító okiratát, valamint az egységes szerkezetbe foglalt 4/PH/2022. számú Alapító okiratát jóváhagyja.

2./ Fülöpháza Község Önkormányzata, mint alapító és irányító szerv a Kerekegyházi Közös Önkormányzati Hivatal Alapító Okiratának módosításáról szóló 32/2022. (IV. 28.) számú NORMATÍV Kt. határozatát – változások miatt – hatályon kívül helyezi.

Felelős: Nagyné Balogh Csilla polgármester

Határidő: azonnal

3./ A Képviselő-testület felhatalmazza a Kerekegyházi Közös Önkormányzati Hivatal jegyzőjét, hogy a változás bejelentést a Kincstár felé tegye meg.

Felelős:   Vincze Miklós jegyző

Határidő: azonnal

A határozatról értesül:   - Vincze Miklós jegyző




   - pénzügyi iroda




    - Magyar Államkincstár
Okirat száma: 4/PHM/2022. 

Módosító okirat

A Kerekegyházi Közös Önkormányzati Hivatal Kerekegyháza Város Önkormányzata és Fülöpháza Község Önkormányzata által 2017. december 22. napján kiadott 3/PH/2017. okiratszámú alapító okiratát az államháztartásról szóló 2011. évi CXCV. törvény 8/A. §-a alapján –a Kerekegyháza Város Önkormányzata Képviselő-testülete ../2022. (V. ...) sz. Normatív Kth. figyelemmel és Fülöpháza Község Önkormányzat Képviselő-testülete ../2022. (V. ….) sz. Normatív Kt. figyelemmel –a következők szerint módosítjuk:

1. Az alapító okirat 1.2.2. pontja helyébe a következő rendelkezés lép:

„telephelye(i):

	
	telephely megnevezése
	telephely címe

	1
	Kirendeltség
	6042 Fülöpháza, Kossuth u. 5.

	2
	Konyha
	6041 Kerekegyháza, Szent István tér 6.

	3
	Konyha
	6042 Fülöpháza, József A. u. 1.


„

2. Az alapító okirat 4.3. pontja helyébe a következő rendelkezés lép:

„4.3. A költségvetési szerv alaptevékenysége: A közös hivatal ellátja a Mötv.-ben és a vonatkozó egyéb jogszabályokban a számára meghatározott feladatokat Kerekegyháza város és Fülöpháza község települések vonatkozásában. Gondoskodik a helyi önkormányzatok bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról. Fülöpháza község településen a Közös Önkormányzati Hivatal Fülöpházi Kirendeltsége működik az igazgatási, pénzügyi, adózási tevékenység végzésére. Ellátja a konyha működtetési feladatait.”

3. Az alapító okirat 4.4. pontja helyébe a következő rendelkezés lép:

„A költségvetési szerv alaptevékenységének kormányzati funkció szerinti megjelölése:

	
	kormányzati funkciószám
	kormányzati funkció megnevezése

	1
	011130
	Önkormányzatok és önkormányzati hivatalok jogalkotó és általános igazgatási tevékenysége

	2
	011220
	Adó-, vám-, és jövedéki igazgatás

	3
	016010
	Országgyűlési, önkormányzati, és európai parlamenti képviselő választásokhoz kapcsolódó tevékenység

	4
	016020
	Országos és helyi népszavazáshoz kapcsolódó tevékenységek

	5
	016030
	Állampolgársági ügyek

	6
	031030
	Közterület rendjének fenntartása

	7
	041231
	Rövid időtartamú közfoglalkoztatás

	8
	041233
	Hosszabb időtartamú közfoglalkoztatás

	9
	044310
	Építésügy igazgatása

	10
	062010
	Településfejlesztési igazgatás

	11
	096015
	Gyermekétkeztetés köznevelési intézményben

	12
	096025
	Munkahelyi étkeztetés köznevelési intézményben

	13
	104035
	Gyermekétkeztetés bölcsődében, fogyatékosok nappali intézményében

	14
	104036
	Munkahelyi étkeztetés gyermekek napközbeni ellátását biztosító intézményben

	15
	104037
	Intézményen kívüli gyermekétkeztetés

	16
	107051
	Szociális étkeztetés szociális konyhán

	17
	109010
	Szociális szolgáltatások igazgatása


„

4. Az alapító okirat 5.2. pontjába foglalt táblázat 4. sorában „megbízásos jogviszony Polgári Törvénykönyv” szövegrész helyébe a „megbízási jogviszony Polgári Törvénykönyvről szóló 2013. évi V. törvény” szöveg lép:

Jelen módosító okiratot a törzskönyvi nyilvántartásba történő bejegyzés napjától kell alkalmazni.

Kelt: Kerekegyháza, 2022. május …..

P.H.

          Dr. Kelemen Márk Csaba                                                                           Nagyné Balogh Csilla 

              polgármester                                                                                                 polgármester

Okirat száma:4/PH/2022.

Alapító okirat
módosításokkal egységes szerkezetbe foglalva

Az államháztartásról szóló 2011. évi CXCV. törvény 8/A. §-a alapján a Kerekegyházi Közös Önkormányzati Hivatal alapító okiratát a következők szerint adjuk ki:

1. A költségvetési szerv
megnevezése, székhelye, telephelye

1.1. A költségvetési szerv

1.1.1. megnevezése: Kerekegyházi Közös Önkormányzati Hivatal

1.2. A költségvetési szerv

1.2.1. székhelye: 6041 Kerekegyháza, Fő u. 47/a

1.2.2. telephelye(i):

	
	telephely megnevezése
	telephely címe

	1
	Kirendeltség
	6042 Fülöpháza, Kossuth u. 5.

	2
	Konyha
	6041 Kerekegyháza, Szent István tér 6.

	3
	Konyha
	6042 Fülöpháza, József A. u. 1.


2. A költségvetési szerv
alapításával és megszűnésével összefüggő rendelkezések

2.1. A költségvetési szerv alapításának dátuma: 1990. szeptember 30.

2.2. A költségvetési szerv alapítására, átalakítására, megszüntetésére jogosult szerv

2.2.1. megnevezése: Kerekegyháza Város Önkormányzatának Képviselő-testülete

Fülöpháza Község Önkormányzatának Képviselő-testülete

2.2.2. székhelye: 6041 Kerekegyháza, Fő u. 47/a.

6042 Fülöpháza Kossuth u. 5.

2.3. A költségvetési szerv jogelőd költségvetési szervének

	
	megnevezése
	székhelye

	1
	Fülöpháza Község Polgármesteri Hivatala (beolvadt jogelőd)
	6042 Fülöpháza Kossuth u. 5.


3. A költségvetési szerv irányítása, felügyelete

3.1. A költségvetési szerv irányító szervének
3.1.1. megnevezése: Kerekegyháza Város Önkormányzatának Képviselő-testülete

3.1.2. székhelye: 6041 Kerekegyháza, Fő u. 47/a

3.2. A költségvetési szerv fenntartójának

3.2.1.  megnevezése: Kerekegyháza Város Önkormányzatának Képviselő-testülete

Fülöpháza Község Önkormányzatának Képviselő-testülete

3.2.2. székhelye: 6041 Kerekegyháza, Fő u. 47/a.

6042 Fülöpháza Kossuth u. 5.

4. A költségvetési szerv tevékenysége

4.1. A költségvetési szerv közfeladata: A Magyarország helyi önkormányzatairól szóló 2011. évi CLXXXIX. törvény (a továbbiakban Mötv.) 84 § (1) bekezdése alapján a közös hivatal ellátja az önkormányzatok működésével, valamint a polgármester vagy a jegyző feladat- és hatáskörébe tartozó ügyek döntésre való előkészítésével és végrehajtásával kapcsolatos feladatokat. A hivatal közreműködik az önkormányzatok egymás közötti, valamint az állami szervekkel történő együttműködésének összehangolásában.

4.2. A költségvetési szerv főtevékenységének államháztartási szakágazati besorolása:

	
	szakágazat száma
	szakágazat megnevezése

	1
	841105
	Helyi önkormányzatok és társulások igazgatási tevékenysége


4.3. A költségvetési szerv alaptevékenysége: A közös hivatal ellátja a Mötv.-ben és a vonatkozó egyéb jogszabályokban a számára meghatározott feladatokat Kerekegyháza város és Fülöpháza község települések vonatkozásában. Gondoskodik a helyi önkormányzatok bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról. Fülöpháza község településen a Közös Önkormányzati Hivatal Fülöpházi Kirendeltsége működik az igazgatási, pénzügyi, adózási tevékenység végzésére. Ellátja a konyha működtetési feladatait.

4.4. A költségvetési szerv alaptevékenységének kormányzati funkció szerinti megjelölése:

	
	kormányzati funkciószám
	kormányzati funkció megnevezése

	1
	011130
	Önkormányzatok és önkormányzati hivatalok jogalkotó és általános igazgatási tevékenysége

	2
	011220
	Adó-, vám-, és jövedéki igazgatás

	3
	016010
	Országgyűlési, önkormányzati, és európai parlamenti képviselő választásokhoz kapcsolódó tevékenység

	4
	016020
	Országos és helyi népszavazáshoz kapcsolódó tevékenységek

	5
	016030
	Állampolgársági ügyek

	6
	031030
	Közterület rendjének fenntartása

	7
	041231
	Rövid időtartamú közfoglalkoztatás

	8
	041233
	Hosszabb időtartamú közfoglalkoztatás

	9
	044310
	Építésügy igazgatása

	10
	062010
	Településfejlesztési igazgatás

	11
	096015
	Gyermekétkeztetés köznevelési intézményben

	12
	096025
	Munkahelyi étkeztetés köznevelési intézményben

	13
	104035
	Gyermekétkeztetés bölcsődében, fogyatékosok nappali intézményében

	14
	104036
	Munkahelyi étkeztetés gyermekek napközbeni ellátását biztosító intézményben

	15
	104037
	Intézményen kívüli gyermekétkeztetés

	16
	107051
	Szociális étkeztetés szociális konyhán

	17
	109010
	Szociális szolgáltatások igazgatása


4.5. A költségvetési szerv illetékessége, működési területe: Kerekegyháza város és Fülöpháza község közigazgatási területe.

4.6. A költségvetési szerv vállalkozási tevékenységének felső határa: vállalkozási tevékenységet nem folytat

5. A költségvetési szerv szervezete és működése

5.1. A költségvetési szerv vezetőjének megbízási rendje: A jegyző kinevezése a Mötv. 82. §-a, valamint a közszolgálati tisztviselőkről szóló 2011. évi CXCIX. törvény rendelkezéseinek megfelelően történik. Kerekegyháza Város polgármestere – pályázat alapján határozatlan időre – nevezi ki a jegyzőt.

5.2. A költségvetési szervnél alkalmazásban álló személyek jogviszonya:

	
	foglalkoztatási jogviszony
	jogviszonyt szabályozó jogszabály

	1
	közszolgálati jogviszony
	Közszolgálati tisztviselőkről szóló 2011. évi CXCIX. törvény 

	2
	közalkalmazotti jogviszony
	Közalkalmazottak jogállásáról szóló 1992. évi XXXIII. törvény

	3
	munkaviszony
	Munka Törvénykönyvéről szóló 2012. évi I. törvény

	4
	megbízási jogviszony
	Polgári Törvénykönyvről szóló2013. évi V. törvény


Mivel az ülésnek több napirendje, kérdése és hozzászólása nem volt, a polgármester megköszönte a jelenlétet és az ülést 15:15 órakor bezárta.
Kmf.
       Nagyné Balogh Csilla





Vincze Miklós


polgármester





 
      jegyző

